open-index/open-wikipedia-markdown huggingface dataset:
Yasuhiro Nakasone

**Yasuhiro Nakasone** (japansk: 中曽根 康弘, Nakasone Yasuhiro; 1918–2019) var en japansk politiker som var statsminister fra 1982 til 1987. Han tilhørte Det liberaldemokratiske parti.

## Politisk karriere
Nakasone, som var sønn av en rik trelasthandler, studerte ved Tokyo keiserlige universitet, forgjengeren til Universitetet i Tokyo; deretter besto han høyere embedsmannsprøven i 1941 og ble ansatt i Innenriksdepartementet. Senere samme år ble han innkalt til tjeneste i marinen. Han ble til slutt forfremmet til orlogskaptein, og ble i 1945, etter krigens slutt, ansatt i Tokyo politidistrikt.

Han ble yngste medlem av Japans riksdag i 1947 og var til å begynne med sterkt nasjonalistisk. Han fikk oppmerksomhet i 1952 etter å ha gitt keiser Hirohito skylden for Japans nederlag i andre verdenskrig. Han ble vitenskapsminister 1959, transportminister 1967, handels- og industriminister 1972 og administrasjonsminister 1981.

### Tiden som statsminister

27. november 1982 ble Nakasone Japans statsminister. Sammen med landets utenriksminister Shintaro Abe forbedret han Japans forhold til Sovjetunionen og Kina. Han er også kjent for sitt nære vennskap med president Ronald Reagan.

I 1983 ble han den første japanske statsministeren etter krigen som avla et offisielt besøk til Sør-Korea, som Japan hadde som koloni mellom 1910 og 1945. 

I innenrikspolitikken var han tilhenger av privat eierskap, noe som førte til privatiseringen av blant annet det statlige jernbaneselskapet (i 1987), det statlige telefonselskapet (i 1985) og det statlige tobakkmonopolet (i 1985).

I 1985 ble han den første japanske statsministeren som besøkte Yasukuni-helligdommen i sin offisielle egenskap, noe som skapte problemer i forholdet mellom Japan og nabolandene Kina og Sør-Korea. 

I sin siste embetsperiode kom han i søkelyset etter å ha uttalt at Japans framganger skyldtes at landet, i motsetning til USA, ikke hadde etniske minoriteter.  

## Familie
Nakasone hadde to døtre, Michiko og Mieko, og en sønn, Hirofumi, som også er politiker.

## Død
Nakasone døde på et sykehus i Tokyo 29. november 2019, etter å ha vært innlagt en stund.

## Referanser
Langspillplate 1977

***Langspillplate 1977*** er et musikkalbum utgitt av Four Jets i 1977.

## Sporliste

# «Swiss Lady» (Peter Reber/Gunnar Hordvik)
# «Hilsen fra en venn» (Guy Fletcher/Doug Flett/Gunnar Hordvik)
# «Fengselsrock» (Leiber/Stoller/Gunnar Hordvik)
# «Tico tico» (Zequinha de Abreu)
# «Torn Between Two Lovers» (Peter Yarrow/Phillip Jarrell)
# «Hotell Norge» - Hotel California (Don Felder/Don Henley/Glenn Frey/Åge Aleksandersen)
# «Kjærlighets-gondolen» - Be My Sweet Little Girl (Helmut Rulofs/Gisela Wuchinger/Ole A. Sørli)
# «Aille mainn på plass» (Hans Brelid/Kai Biermann)
# «Sol» (Tony Romero/Inge Sellevåg)
# «Antirøyker» (Michael Holm/Peter Schimkat/Georg Haupt/Inge Sellevåg)
# «Angela» (Ted Gärdestad/Kenneth Gärdestad/Ole A. Sørli)
# «Bare bekjenn» (Nicky Chinn/Michael Chapman/Gunnar Hordvik)
# «Trøndelag» (Berit Østlund/Grøning/Kai Biermann)

## Medvirkende
### Four Jets
* Liv Mylius - sang
* Tor Brovold - sang, munnspill
* Jens Petter Søreng - gitarer, vokal
* Einar Horgmo - bass, gitar, mandolin, kor
* Kjell Mortensholm - keyboard
* Kai Biermann - trommer, låtskriver
### Øvrige medvirkende
* Ørnulf Holthe - produsent
* Torkil Frigaard - fløyte på *Swiss Lady*
* Bjørn Nessjø - strykearrangement
* Gunnar Andreas Berg - gitarsolo på *Hotell Norge*
* Christian Schreiner - tekniker
* Rune Nordal - tekniker

## Eksterne lenker
* Langspillplate 1977
Pratt & Whitney R-1340

**Pratt & Whitney R-1340 Wasp** var en flymotor brukt i stor utstrekning i amerikanskbygde fly fra 1920-tallet og fremover. Den var konstruert og bygget av Pratt and Whitney og var selskapets første motor og den mest berømte av Wasp-familien. Det var en ni-sylendret luftkjølt stjernemotor med et sylindervolum på 22 liter (1&nbsp;344 kubikktommer, derav typebetegnelsen. Sylinderdiameter og slaglengde, begge 146,05&nbsp;mm (5,75&nbsp;tommer). Fram til 1960 ble det i alt bygget 34&nbsp;966 motorer. Den ble bygget i 20 varianter med ytelse fra 450 til 600 hk.

## Anvendelse
R-1340 Wasp er blitt anvendt i et førti-talls ulike fly, bl a. disse:
* Boeing 247
* de Havilland Canada DHC-3 Otter
* Ford Trimotor
* Junkers W 34
* Lockheed Electra
* Lockheed Vega
* North American AT-6 Texan
* Noorduyn Norseman
* Sikorsky S-38
*Scottish Aviation Twin Pioneer

## Eksterne lenker

* Official website of the Parnitha National Park
* Accurate Forecasts in Parnitha
* Birds in Parnitha 
* Official website of the shelter Mpafi
Laurence Bonaventure Sheil

**Laurence Bonaventure Sheil** (født 24. desember 1815, død 1. mars 1872) var en irsk katolsk biskop. 
## Liv og virke
Sheil var utdannet fra St Peter's College i Wexford og et fakultet viet St. Isidor i Roma, hvor han ble værende som lærer i teologi og filosof også etter sin ordinasjon. Etter et lite intermesso i Irland, ble han sendt til Australia, hvor han kom i 1853. Han virket der som rektor for skoler og leder for det katolske skolestyret i Victoria. På grunn av helseproblemer var han en stundi en roligere stilling som erkediakon i Ballarat, før han i 1866 tok over som biskop i Adelaide.

Under hans ledelse ble bispedømmet betydelig større, i betydning av mer aktivitet. I 1871 hadde 21 misjonsstasjoner blitt etablert, 19 kirker bygd og tallet på prester hadde økt fra 17 til 30. De katolske skolene vokste også, særlig på grunn av arbeidet til Søstre av St. Josef av Jesu hellige Hjerte som nettopp var grunnlagt av Mary MacKillop og Julian Tenison Woods. I 1871 var det 68 katolske skoler i bispedømmet. 35 av dem ble drevet av denne ordenen.

Til tross for dette fungerte ikke Sheil godt som biskop. Han var kun rundt to år av virketiden sin i selve bispedømmet, men reiste til Roma for å delta på Første Vatikankonsil, til Irland og kolonier og var vekk i flere år. Mangelen på en leder førte bispedømmet inn i problemer, særlig med interne konflikter. Det mest dramatiske resultatet av dette var da han feilaktig ekskommuniserte Mary MacKillop. Denne trakk han selv tilbake på dødsleiet, og den ble også erklært ugyldig av en granskningskommisjon fra Vatikanet.

Sheil døde 1. mars 1872.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Marcello Lante Montefeltro Della Rovere (1695-1773) *1732
* Biskop Charles Walmesley (1722-1797) *1756
* Biskop William Gibson (1738-1821) *1790
* Biskop John Douglass (1743-1812) *1790
* Biskop William Poynter (1762-1827) *1803
* Biskop James Yorke Bramston (1763-1836) *1823
* Erkebiskop John Bede Polding, O.S.B. (1794-1877) *1834
* Biskop James Alipius Goold, O.E.S.A. (1812-1886) *1848
* Biskop *Laurence Bonaventure Sheil* (1814-1872) *1866''

## Referanser


## Eksterne lenker
* Biografi i Australian Dictionary of Biography
Diorslips og struktursveis

***Diorslips og struktursveis*** er et musikkalbum utgitt av Four Jets i 1982.

## Sporliste

# «Shirley» (John Fred/Tommy Bryan/K. Strøm)
# «Når skal verden åpne våre øyne» (Wolff-Ekkehardt Stein/Fredrik Friis)
# «Diorslips og struktursveis» (Svein Strugstad/Gunnar Hordvik)
# «Øyne» (Gary Osborne/Elton John/Tor Brovold)
# «Dag etter dag» – «Dag efter dag»  (Lasse Holm/Monica Forsberg/Pommern)
# «Lev mens du lever» – «Love Is a Lonely Weekend» (Anna Vissi/Nikos Karvelas/Svein Strugstad)
# «Weekend» (Svein Strugstad/Gunnar Hordvik/Terje Tysland)
# «Vi har en drøm» – We Have a Dream (B. A. Robertson/Knut Bjørnsen)
# «Marit» – Margate (Chas & Dave/Tor Brovold)
# «En vei i stillhet» (Paul Sahlin/Carl Hjalmby)
# «Oh Julie» (Shakin' Stevens/K. Strøm)
# «Ung igjen» (Svein Strugstad/Gunnar Hordvik)

## Medvirkende
### Four Jets
* Tor Brovold - sang, munnspill
* Jens Petter Søreng - sang, gitarer
* Svein Strugstad - sang, keyboard, produsent
* Stein Haanshus - bass
* Ole Andreas Norum - trommer
### Øvrige medvirkende
* Liv Mylius - sang på *Ung igjen* og *Dag etter dag*
* Bente Lind - sang på *Lev mens du lever*
* Anita Skorgan - kor
* Kari Gjærum - kor
* Berit Nyheim - kor
* Marius Müller - gitarer
* Atle Bakken - tangenter 
* Bjørn Jenssen - perkusjon
* Steinar Krokstad - perkusjon
* Per Sveinson - tekniker
* Rolf Kjernet - tekniker
* Gard «Dutte» Christensen - tekniker
* Åge Fossum - tekniker
* Alf Christian Hvidsteen - tekniker
* Roger Valstad - tekniker
* Georg Keller - produsent
* Anders Engberg - produsent
* Helene Levand - foto

## Studio
* Arne Bendiksen Studio
* Scanax Studio
* KMH Studio
* Viking Studio
* Nidaros Studio
## Eksterne lenker
* Diorslips og struktursveis
HTC S630

**HTC S630** (også kjent som HTC Cavalier) er en Windows Mobile-basert mobiltelefon som ble produsert av HTC. 

Den ble lansert i juli 2007, da den overtok etter HTC S620.

## Spesifikasjoner
*Skjerm: 2,4 tommer  
*Skjermoppløsning: 240 x 320 (65536 farger)
*Styring: 5-veis navigasjonstast og qwerty-tastatur i front
*Batteri: 1050 mAh
*Taletid: opptil 6 timer
*Standbytid: opptil 200 timer
*Kamera: 1,9 megapiksler, video
*GPS: Nei
*400 MHz Samsung prosessor  
*RAM: 64 MB
*ROM: 128 MB
*Quadband: GSM 850/900/1800/1900
*3G: HSDPA 850 / 1900 / 2100
*CSD, GPRS, EDGE, UMTS, HSDPA 
*MicroSD minnekort
*Operativsystem: Microsoft Windows Mobile 6  
*Wi-Fi: IEEE 802.11 b/g
*Bluetooth 2.0 
*Infrarød port: Nei
*Mini-USB 
*Størrelse: 112,5 mm (h), 62,5 mm (b) 13,5 mm (d)
*Vekt: 120 g med batteri

## Eksterne lenker
* PDA DB - ''HTC S630 (HTC Cavalier 100) Specs''
* GSM Arena – ''HTC S630''
Peter Uldall

**Peter Uldall** (født 29. juni 1743, død 11. november 1798) var en dansk advokat og generalfiskal.

Peter Uldall huskes som den som var forsvarer for dronning Caroline Mathilde og Johann Friedrich Struensee under rettssaken etter Struensees fall fra makten. 

## Referanser


## Kilder
* Asser Amdisen: *Til nytte og fornøjelse*, Akademisk Forlag A/S, 2002, ISBN 87-5-003730-7	
*  G.L. Wad i Dansk Biografisk leksikon
Yacimientos Petrolíferos Fiscales

**Yacimientos Petrolíferos Fiscales** (YPF) er et argentinsk statseid oljeselskap. Det ble grunnlagt i 1922  under Hipólito Yrigoyens styre. I 1991 ble det privatisert under Carlos Menem og senere kjøpt opp av det spanske selskapet Repsol. Det sammenslåtte selskapet tok navnet Repsol YPF. I 2012 ble 51 % av YPF renasjonalisert.

## Referanser


## Eksterne lenker
*
Amanda Kavli Nygård

**Amanda Serina Kavli Nygård** (født 1991) er en norsk fysioterapeut og volleyballspiller som tidligere spilte for eliteserieklubben Blindheim. Hun debuterte i eliteserien for kvinner i 2009. Hun spiller i posisjonen opplegger.

## Referanser
Silas Duncan

**Silas M. Duncan** (1788–1834) var en offiser i United States Navy under den britisk-amerikanske krig.

Som løytnant på USS «Saratoga» ble han 11. september 1814 sendt i en lettbåt for å beordre kanonbåtene til å trekke seg tilbake. Han lykkes i å overbringe ordren under kraftig beskytning fra fienden, men ble hardt skadet og mistet sin høyre arm. Han ble hedret for sin gjerning av kongressen. Fra 1818 til 1824 hadde han kommando overen rekke fartøyer.

## USS «Lexingon»s tokt
I 1831 ble han sendt til Falklandsøyene med USS «Lexington» etter at flere amerikanske selfangstskuter hadde blitt beslaglagt. Etter å ha funnet det han anså som bevis på at minst fire amerikanske fangstskuter var blitt oppbragt, plyndret og utrustet for krigføring, tok Duncan syv fanger ombord i «Lexington» og anklaget dem for piratvirksomhet.

Duncan rapporterte at han også hadde tatt om bord «hele befolkningen, bestående av om lag førti personer, med unntak av noen gauchoer, eller cowboyer, som holdt til inne på øya». Gruppen, som i all hovedsak besto av tyske borgere fra Buenos Aires, «viste stor glede over utsiktene for å flytte med sine familier, fra et øde område der klimaet alltid var kaldt og bedrøvelig, og jorden ekstrem uproduktiv».

Ødeleggelsen av bosetningen medførte oppstyr blant statstjenestemenn i Buenos Aires, og ble etterfulgt av en langvarig tvist mellom amerikanske og argentinske diplomater.

## Referanser
Ngumba

**Ngumba** eller **kwasio** er et nordvestlig bantuspråk i nigerkongo-familien som snakkes i Kamerun og Ekvatorial-Guinea av totalt &nbsp;mennesker, hvorav &nbsp;bor i Kamerun og resta i Ekvatorial-Guinea. Som de fleste andre språk i Afrika sør for Sahara er det et tonespråk, og i likhet med bantuspråka og mange andre nigerkongo-språk har det et nominalklassesystem.

## Referanser
Harel Skaat

**Harel Skaat**  (hebraisk: הראל סקעת) (født 1981) er en israelsk sanger og låtskriver. Han representerte Israel i Eurovision Song Contest 2010 med låten «Milim».

## Bakgrunn
Skaat har sunget fra barndommen av, men ble for alvor kjent da han kom på andreplass i den israelske talentkonkurransen *Kokhav Nolad* i 2004.

I 2010 ble Harel Skaat valgt ut til å representere Israel i Eurovision Song Contest, som dette året ble arrangert i Telenor Arena på Fornebu i Norge. Han deltok med låten «Milim» (hebraisk: מילים), som på norsk kan oversettes til *ord*. 

Skaat startet som nummer tre i semifinale 2 torsdag 27. mai og ble en av de ti finalistene til finalen 29. mai. Før finalen var han regnet blant de største favorittene til å vinne. I finalen fikk «Milim» 5 poeng fra Norge og til sammen 71 poeng, noe som ga Israel en plass nummer 14 av i alt 25 bidrag.

## Referanser


## Eksterne lenker
* 
* 
*
Cai Wenji

**Cai Wenji** (kinesisk: 蔡文姬, pinyin: *Cài Wénjī*; født 177 i prefekturet Yu i kommanderiet Chenjiu i Kina, død 250) var en dikter og musiker fra Han-dynastiets tid i det gamle Kina. Hennes far var musikeren Cai Yong. Hun het fra fødselen av **Cai Yan** (蔡琰, *Cài Yăn*), men huskes i ettertiden ved sitt stilnavn Cao Wenji.

Cai Wenji komponerte 18 stykker for guqin (kinesisk fløyte). Også guqin-stykkene *Da Hujia*, *Xiao Hujia* og *Hujia Shiba Bai* antas vanligvis å være komponert av henne. 

Historiske kilder gir egentlig lite informasjon om hennes liv, men Luo Guanzhongs roman *[[Romansen om de tre riker]]* tegner henne med klarere konturer. Ifølge dette verket gifter hun seg med en viss Wei Zhongdao, og blir bortført av Ce Xian, venstre-kronprinsen (左賢王), under et angrep av utført av xiongnu mot hovedstaden Chang'an. De neste årene av sitt liv må hun tilbringe som konkubine i nærheten av det som i dag er Mongolia. Kansler Cao Cao får etterhvert medynk med Cai Yong fordi hans datter er blitt bortført til ødemarken, og han sender gull og jade til xiongnuene for å Cai Wenji. Hun kommer fri, men ettersom hennes ektemann i mellomtiden har avgått ved døden, gifter hun seg med Dong Si, en venn av Cao Cao. 

Cai Wenjis hjemkomst er skildret på det kjente maleriet «Cai Wenji vender hjem (文姬歸漢圖)», antagelig malt under Jin-dynastiet av en tidligere embetsmann ved navn Zhang Yu.

På 5-yuan-myntene er Cai Wenji avbildet med en harpe.

Et krater på planeten Venus er oppkalt etter henne; det samme er et krater på planeten Merkur, selv om navnet er transkribert annerledes.

## Bildegalleri

Fil:CaiWenji-return150dpi90 percent.jpg|*Cai Wenji vender hjem*, tegningen er trolig blitt til under Sør-Song-dynastiet (1127–1279)
Fil:The statue is Cai Wenji.jpg|En statue som skal forestille Cai Wenji.


## Referanser
Thomas Hegghammer

**Thomas Hegghammer** (født 1977 i Narvik) er en norsk forsker og spesialist på voldelig islamisme. Han er sjefsforsker ved Forsvarets forskningsinstitutt (FFI) på Kjeller.  

Hegghammer studerte *Oriental Studies* og *Modern Middle Eastern Studies* ved Oxford University. Han tok senere sin doktorgrad innen statsvitenskap ved Institut d'études politiques de Paris i 2007. Doktoravhandlingen hadde tittelen *Violent Islamism in Saudi Arabia, 1979-2006: The Power and Perils of Pan-Islamic Nationalism*. I 2012 ble han i Morgenbladets forskerkåring utpekt som en av de 11 mest fremtredende norske forskere under 40 år. 

I 2017 var han redaktør og medforfatter av en bok om jihad-kultur. Boka analyserte fellestrekk jihadisters opptatthet av dikt, a capella-sang (*anashid*), drømmetydning, propagandafilmer og symbolbruk. 

Han var tidligere medlem av *[[Institute for Advanced Study]]* i Princeton og gjesteforeleser ved *John F. Kennedy School of Government* ved Harvard University. 

## Referanser


## Litteratur
* Thomas Hegghammer *Jihad in Saudi Arabia: Violence and Pan-Islamism since 1979* Cambridge University Press 2010 ISBN-10 052151858X 
* Thomas Hegghammer og Stéphane Lacroix *The Meccan Rebellion: The Story of Juhayman al-'Utaybi Revisited Hardcover* 2011  ISBN 0955235995
* Thomas Hegghammer (red.) *Jihadi Culture: The Art and Social Practices of Militant Islamists* Cambridge University Press 2017

## Eksterne lenker
* Profil på egen hjemmeside
* dagogtid.no Ein pessimistisk terrorforskar Portrettintervju i Dag og tid skrevet av Jon Hustad 09.06.2017
Søren Müller

**Søren Emil Müller** (1856–1922) var en færøysk kjøpmann, skipsreder, offentlig tjenestemann og politiker (Sb.). Han var Tórshavns borgermester fra 1913 til 1920 og medlem av Lagtinget.

Han vokste opp i et kjøpmannsmiljø i Tórshavn som sønn av Hans Christopher Müller og Maren Sørensdatter Olsen. Både faren og farfaren var sysselmenn på Streymoy. Faren var medlem av det færøyske Lagtinget samt det danske Folketinget og Landstinget, og drev handel, rederi og post- og dampskipsekspedisjon i byen. På farssiden var han fetter av brødrene Oliver, Rasmus og Poul Effersøe. Han giftet seg med Margrethe Olsen, datter av bokholder Christopher Michael Olsen og hustru Elsebeth Christine Evensen. Margrethes bror, Jens Olsen, var gift med Søren Müllers søster, Petra.

Müller var utdannet exam.jur. fra Københavns Universitet fra 1876 og ble fullmektig hos amtmannen på Færøyene i 1878, deretter hos landfogden, den øverste politimyndigheten på øyene, fra 1880 til 1905. Han var konstituert som postekspeditør og sysselmann under farens opphold som folketings- og landstingsmann i København, men vendte snart til forretningslivet, hvor han som skipsreder tok del i 1890-årenes innbringende sluppfiske. Han eide så mye som 13 skip og andeler i enda flere. Han drev også handel og dampskipsekspedisjon for DFDS. Pakkhuset som Müller lot oppføre i Tórshavn på slutten av 1800-tallet, ble i 1968 kjøpt av kommunen og benyttes som konsert- og utstillingslokale.

Müller var innvalgt på Lagtinget fra Norðurstreymoy fra 1891 til 1903, deretter fra Suðurstreymoy fra 1903 til 1908. Han var blant lagtingsmennene som i 1906 dannet Færøyenes første politiske parti, Sambandsflokkurin. Fra 1900 til 1901 fungerte han som redaktør for *[[Dimmalætting]]*, som ble et organ for partiet. Müller var oppnevnt som medlem av borgerrepresentasjonen i Tórshavn fra 1896 til 1908, deretter folkevalgt medlem av kommunestyret fra 1909 til 1910 og fra 1913 til 1920, i den siste perioden som borgermester.

Søren Müller ble utnevnt til ridder av Dannebrogordenen og tildelt Dannebrogordenens hederstegn.

Søren og Margrethe Müllers sønn Hans Christopher overtok farens rederivirksomhet og dampskipsekspedisjon, i tillegg til å drive sakførerforretning. Han var også fullmektig ved amtmannsembedet og konstituert som amtmann på Færøyene. Datteren Margrethe ble gift med postmester, sparebankdirektør og lagtingsmann Johan Danielsen.

## Referanser
Forsikringsakademiet

**Forsikringsakademiet** var en skole for aktuarutdanning og annen forsikringsrelevant utdanning, etablert i
Oslo i 1950 under navnet *Forsikringsskolen* innenfor Den norske Forsikringsforening. Fra 1958 var skolen en frittstående institusjon. Skolen skiftet i 1986 navn til *Forsikringsakademiet* og ble i 2002 fusjonert inn i Handelshøyskolen BI, hvor den videreføres som en egen forretningsenhet.
## Litteratur
* Kristian Trosdahl. *Forsikringsakademiet 50 år : 1950-2000*. Utgitt av Forsikringsakademiet, 2000. 38 sider.  
*  
## Eksterne lenker
* dn.no, 5. juni 2001 «BI og Forsikringsakademiet fusjonerer»
Johan C.F. Dam

**Johan Christian Frederik Dam** (1863–1925) var en færøysk kongsbonde, landhandler og politiker (Sambandsflokkurin). Han var innvalgt på det færøyske Lagtinget fra Norðurstreymoy fra 1903 til 1918.

Han var sønn av kongsbonde og landhandler Peter Mohr Dam og hustru Johanne Marie Djurhuus på Sjógv i Kollafjørður. Han var oldebarn av *Sjóvarbóndin*, poeten Jens Christian Djurhuus. Han giftet seg med Elsebeth Cathrine Højgaard. Han overtok farens gård og landhandel med postekspedisjon i 1890. Han beskrives som en «ualminnelig kunnskapsrik mann» med interesse for «såvel færøysk som annen litteratur» og med «store språkkunnskaper».

Dam var medlem av sognestyret (kommunestyret) i Kollafjørður. Fra 1903 til 1918 var han innvalgt på Lagtinget. I 1906 var Dam med på å danne Færøyenes første politiske parti, Sambandsflokkurin. Johan C.F. Dams nevø Peter Mohr Dam og grandnevø Atli Dam ble statsministre på Færøyene, begge valgt for Javnaðarflokkurin.

Etter et kort sykeleie døde Dam av lungebetennelse i 1925.

## Referanser
Clement Olsen

**Clement Olsen** (født 10. februar 1842 i Leirvík, død 10. mars 1912 i Klaksvík) var en færøysk sysselmann og konservativ politiker (Sb.). Han var valgt inn i den danske Rigsdagens to kamre fra Færøyene.

Han vokste opp på Toftanes i Leirvík som sønn av Óli Olsen og Fredrikka Klæmintsdóttir. I ung alder ble han ansatt ved amtmannskontoret i Tórshavn, hvorpå han i 1871 ble sysselmann og postekspeditør på Norðoyar med kontor i Klaksvík.

Ved innføringen av det kommunale selvstyret på Færøyene i 1872 ble han formann i kommunestyret i Norðoya prestagjalds kommuna, hvilket han var frem til kommunedelingen i 1908. Olsen var innvalgt på Lagtinget fra Norðoyar 1877–1912, Landstinget 1886–1894 samt Folketinget 1898–1901. Han sympatiserte med det danske Højre. I 1906 var han blant lagtingsmennene som dannet Færøyenes første politiske parti, Sambandsflokkurin, som ville bevare Færøyenes samhørighet med Danmark. På sine eldre dager ble han kåserende beskrevet i *[[Tingakrossur]]* som en av Lagtingets «hedersgubber» med en «urokkelig verdighet», og som en særpreget rolig og ettertenksom, men fortsatt virkelysten mann.

Olsen søkte avskjed som sysselmann av helseårsaker sent i 1909 og døde i 1912.

Han var utnevnt til ridder av Dannebrogordenen og til justisråd.

## Referanser


## Eksterne lenker
*
Ideologienes død

**Ideologienes død**, eller **avideologisering** refererer i samfunnsvitenskapen til det fenomen at engasjement og oppslutning om politiske ideologier i vestlige demokratier har avtatt i etterkrigstiden. I mellomkrigstiden og under andre verdenskrig skapte ideologier som kommunisme og fascisme så sterk tilhørighet, at de ble sammenlignet med "verdslige religioner". Fra 50-tallet og senere har politikken de fleste flerpartistater vært dominert av kompromisskultur og tilfredsstille flest mulig velgeres ønsker, snarere enn å la ideologier overstyre. 

Flere statsvitere og sosiologer har gjort analyser basert på tesen om ideologienes død. I Norden er særlig Herbert Tingsten forbundet med begrepet. Internasjonalt har særlig Raymond Aron, Edward A. Shils, Daniel Bell og Seymour Martin Lipset forsket på fenomenet.
Zacharias Nielsen

:*Må ikke forveksles med faren, [[Zacharias Nielsen (1821–1892)]].*

**Joen Zacharias Nielsen** (født 11. januar 1868 i Sandavágur, død 4. desember 1928 i København) var en færøysk sysselmann og politiker (Sj.). Han var innvalgt på det færøyske Lagtinget fra Vágar 1899–1914.

Han var sønn av sysselmann og lagtingsmann Zacharias Nielsen og hustru Jacobina Jacobsen. Han var ugift. Han var exam.jur. fra 1889 og etterfulgte faren i stillingen som sysselmann på Vágar i 1893. I 1913 ble han utnevnt til sysselmann på Streymoy med bopel i Vestmanna.

Han led av diabetes og slet med helsen i flere år. Han døde på Rigshospitalet i København i 1928, etter å ha blitt operert for gallestein.

## Referanser
Armin

**Armin** er et mannsnavn med to forskjellige opphav, dels et navn av persisk opphav og dels et navn av latinsk eller cheruskisk opprinnelse, som i dag finnes i blant annet Tyskland og Nederland og i mindre grad også i andre land.

## Etymologi

Det europeiske navnet skriver seg fra Arminius, en cheruskisk høvding som beseiret romerne i slaget ved Teutoburgerskogen. Arminius var hans latinske navn; navnet er antatt å være en latinisering av urgermansk **erminaz* med grunnbetydningen stor og i overført betydning heroisk. En alternativ teori foreslår at navnet er et romersk tilnavn avledet av det latinske ordet armenium, som betegnet en kraftig blå farge. Således kunne det være at Arminius ble kalt «blå øyne», slik hans bror Flavus ble kalt den «blonde» som referanser til fysiske kjennetegn som romerne ga sine naboer.

Det persiske navnet er den moderne form for Ariobarzan, en persisk general som kjempet mot Aleksander den store og ble beseiret av ham i slaget ved Perserpasset.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Armin Mueller-Stahl (f. 1930), tysk skuespiller
* Armin Shimerman (f. 1949), amerikansk skuespiller
* Armin van Buuren (f. 1976), nederlandsk producer og DJ
* Armin Sistek (f. 1983), norsk fotballspiller

## Referanser


## Eksterne lenker
Akkulturasjon

**Akkulturasjon** (fra Latin *ad-* og *cultura* kultur) er endringer som skjer når grupper av mennesker med ulike kulturer kommer i kontakt over en lengre tidsperiode. Akkulturasjon benyttes når kulturene påvirker hverandre gjensidig, og brukes ofte synonymt med **kulturpåvirkning**. Ensidig kulturforandring omtales som kulturell assimilering.

Det skilles gjerne mellom akkulturasjon på gruppe- og individnivå. Akkulturasjonsprosesser studeres særlig i fag som sosialantropologi, etnologi, psykologi og sosiologi.

## Referanser


## Litteratur
* John W. Berry *Conceptual approaches to understanding acculturation* i Chun, Organista, G. Marín (red.), *Acculturation: Advances in theory, measurement, and applied research* (s. 17–38) American Psychological Association 2003

## Eksterne lenker
*
Oslo Markedsføringshøyskole

**Oslo markedsføringshøyskole** er en tidligere skole for markedsføringsutdanning, etablert i
Oslo i 1990. Skolen ble etablert høsten 1989, og startet undervisning i september 1990. Den tilbød en treårig «praksisorientert høyskoleutdannelse» og var eid 50/50 av Oslo Handelshøyskole og Wang Handelsskole og Gymnas. Skolen ble i 1992 «integrert i» Norges Markedshøyskole, som samtidig ble fusjonert inn i Handelshøyskolen BI.

Skolen ble nedlagt fordi utdanningen ikke ble godkjent av Nasjonalt Koordinerende Utvalg, og derved heller ikke av Lånekassa. Ved fusjonen ble elevene tilbudt å fortsette sine studier ved Norges Markedshøyskole, men en liten gruppe elever uten generell studiekompetanse fikk ikke anledning til dette. 

Skolen hadde lærere og lokaler felles med Oslo Handelshøyskole.
Thomas Juul Petersen

**Thomas Juul Petersen** (1868–1926) var en færøysk sysselmann og politiker. Han var innvalgt på Lagtinget fra 1903 til 1910 og sluttet seg til Sambandsflokkurin da partiet ble dannet i 1906.

## Familie
Han ble født inn i Færøyenes øvre bondestand; faren var kongsbonde og handelsmann på Streymnes. Farsslekten kan føres tilbake til handelsforvalter Jacob Nolsøe.

Han giftet seg med Valborg Bærentsen, datter av kjøpmann, lagtings- og folketingsmann Enok Bærentsen. Hennes bror var Christian Bærentsen, den eneste færøyingen som ble amtmann på Færøyene. Thomas Juul og Valborg Petersen fikk sønnene Aksel og Thorstein Petersen og datteren Marie.

## Karriere
Petersen begynte som kontorist hos landfogden, den øverste politimyndigheten på Færøyene. Han ble fullmektig på kontoret i 1896.

I 1899 ble han utnevnt til sysselmann på Eysturoy med bolig på Strendur, senere i Fuglafjørður. Mens han bodde der, var han innvalgt på Lagtinget fra Eysturoy fra 1903 til 1910. Ved splittelsen av den færøyske nasjonalbevegelsen i 1906 var Petersen blant lagtingsmennene som dannet Færøyenes første politiske parti, Sambandsflokkurin.

I 1909 ble han utnevnt til sysselmann og postekspeditør på Norðoyar med bolig i Klaksvík, et voksende handelssted. Han var sognestyreformann (borgermester) i Klaksvík fra 1914 til 1920. De siste årene var han ofte syk, men besatt sysselmannsstillingen frem til sin død i 1926.

## Referanser
Arkeologiåret 1700

**Arkeologiåret 1700** er en oversikt over blant annet utgravninger, fødte og avdøde personer med tilknytning til arkeologi i 1700.

## Utgravninger
* Heneage Finch graver ut Julliberrie's Grave.

## Publiseringer
* Abraham de la Pryme, «A Letter from the Reverend Mr Abraham de la Pryme, to the Very Reverend Dr G. D. of Y. and F.R.S. concerning Some Roman Antiquities in Lincolnshire», *[[Philosophical Transactions of the Royal Society]]* **22**: s.&nbsp;561&ndash;567

## Fødsler
*2. oktober – Erasmus Fröhlich, østerriksk historiker, numismatiker og jesuitt (død 1758)

## Dødsfall
*7. januar – Raphael Fabretti, italiensk antikvar, historiker og arkeolog (79, født 1618)
*31. mai – Agostino Scilla, italiensk maler, paleontolog, numismatiker og geolog (født 1629)




## Referanser
Arkeologiåret 1618

**Arkeologiåret 1618** er en oversikt over blant annet utgravninger, fødte og avdøde personer med tilknytning til arkeologi i 1618.

## Utforskninger

## Utgravninger

## Funn

## Publiseringer

## Andre hendelser

## Fødsler
*Raphael Fabretti, italiensk antikvar (død 1700)

## Dødsfall
Molotov (band)

**Molotov** er en meksikansk musikkgruppe. Den ble danna i Mexico by 23. september 1995. Musikken deres er en blanding av rock, rap og metal. Tekstene er på både spansk og engelsk. Mange av sangene har politiske budskap, mens andre er humoristiske, satiriske og utfordrende. Blant Molotovs mest kjente sanger er «Frijolero», «Gimme Tha Power», «Voto latino», «Hit me» og «Puto».

## Medlemmer
Bandet har fire medlemmer:
*Tito Fuentes
*Paco Ayala
*Randy Ebright
*Micky Huidobro
Alle medlemmene er meksikanere bortsett fra Randy Ebright, som er fra USA. Paco Ayala ble tatt med som erstatter for det opprinnelige medlemmet Jay de la Cueva.

## Diskografi
**[[¿Dónde jugarán las niñas?]]* (1997)
**[[Molomix]]* (1998)
**[[Apocalypshit]]* (1999)
**[[Dance and dense denso]]* (2003)
**[[Con todo respeto]]* (2004)
**Con todo respeto (Unlimited Edition)* (2005)
**[[Eternamiente]]* (2007)

## Referanser


## Eksterne lenker
* 
* 
*
Krokelva (Tromsø)

**Krokelva** (nordsamisk: *Biežavákkejohka*) er ei elv i Tromsø kommune i Troms. Den er 7,2 kilometer lang, og har et nedbørfelt på rundt . Elva har sitt utspring på nordvestsida av Skarsfjellet, i fjellområdene øst for Tromsdalen og nord for Tromsdalstind. Den renner herfra i nordvestlig retning gjennom Krokdalen, og passerer gjennom flere mindre vatn. Elva er relativt stri over stort sett hele løpet. Den munner ut i Tromsøysundet ved bydelen Kroken.

Den nederste delen av elva renner gjennom Kroken, med bebyggelse på begge sider. Krokdalen og områdene langs elva er et mye brukt friluftsområde. På sørsida av elva ligger Tromsø Alpinpark. Krokelva brukes til vannforsyning, med et inntak på kote 110 og et trykkbasseng like ved elva.

Elva rant tidligere i to separate løp fra ca 100 moh til havet, men det nordligste løpet ble sperret av i forbindelse med utbyggingen av boligfeltene i Kroken rundt 1970. Dette elveløpet munnet ut i Tromsøysundet et par hundre meter nord for den sørlige, gjenværende elvemunningen.

## Referanser
Torsten Edgren

**Torsten Erik Ragnarsson Edgren** (født 18. mai 1934 i Helsingfors, død 29. november 2021 i Helsingfors) var en finsk arkeolog.

Edgren hadde ulike oppdrag for Den arkeologiske kommisjonen 1956–72 og var sjef for det finske museumsverkets forskningsavdeling 1972–92 og 1991–99 sjef for dets arkeologiske avdeling. Han var også midlertidig professor i finsk og sammenlignende arkeologi ved Åbo universitet 1969–71 og dosent i forhistorisk arkeologi der 1967–71, ved Helsingfors universitet 1971–99 og ved Åbo Akademi 1972–81. Edgren var også leder for Den finske fortidsminnesforeningen 1991-98.

Edgren har publisert avhandlingen *Jäkärlä-gruppen* og skrevet avsnittene «Kivikausi» i *Suomen historia I* og «Den förhistoriska tiden» i *Finlands historia 1* og et syttitalls vitenskapelig artikler. I 1998 fikk han professortittelen.

## Bibliografi
* *Jäkärlä-gruppen* (1966)
* *Studier över den snörkeramiska keramiken* (1970)

## Referanser
Nils Cleve

**Nils Joachim Otto Cleve** (født 25. juli 1905 i Helsingfors, død 8. april 1988 i Helsingfors) var en finsk arkeolog, som ble professor i 1971.

Cleve var amanuensis ved Nationalmuseum fra 1926 til 1934 og var intendant på Åbo bys historiske museum mellom 1934 og 1945. Fra 1945 til 1959 var han leder for Finlands nasjonalmuseums historiske avdeling og statsarkeolog 1959&ndash;1971.

## Bibliografi
* *Skelettgravfältet på Kjuloholm i Kjulo* (2 bd, 1943-78)

## Referanser


## Eksterne lenker
*
Dag Røttereng

**Dag Røttereng** (født 7. mars 1962) er en norsk fotograf fra Løkken i Meldal, oppvokst på Charlottenlund i Trondheim, nå bosatt i Melhus.

Hans hovedområde er naturfotografi, og han har skrevet artikler om natur og foto i flere tidsskrift, blant annet Natur & miljø, Villmarksliv, Vi Menn og Fotografi. Gjennom en årrekke skrev han artikler med bilder til en fast spalte om natur i Arbeider-Avisa. I 1996 kom hans bok *Naturens storstue - den uberørte barskogen*, en bok med både tekst og bilder som omhandlet viktigheten av å verne landets siste rester av uberørt barskog.

Gjennom nittitallet turnerte han med multimediavisninger på ulike arrangement særlig i Midt-Norge, men også som foredragsholder i Sverige, Finland og Tyskland. Han har oppnådd utmerkelser i en rekke fotokonkurranser, både i inn- og utland. 

I 2009 utga Posten frimerkeutgivelsen *Ville dyr i Noreg IV*, der et av frimerkene hadde et bilde av reinsdyr tatt av Dag Røttereng.

Røttereng er medlem av foreningene BioFoto og Norske Naturfotografer, og han er tilknyttet bildebyrået Scanpix/Samfoto.

## Bibliografi
* *Naturens storstue – den uberørte barskogen*, Orion Forlag (1996) ISBN 82-458-0090-2

## Eksterne lenker
* Dag Røtterengs hjemmeside
*Dag Røtterengs blogg om natur og foto
* Dag Røttereng Photography på Facebook
Karl Eneberg

**Karl Fredrik Eneberg** (født 19. mars 1841 i Närpes i Finland, død 24. mai 1876 i Mosul) var en finsk orientalist og Finlands første assyriolog.

Eneberg ble dosent i orientalske språk ved Helsingfors universitet i 1874 og reiste våren 1876 til Orienten for å foreta utgravninger i Babylon og Nineve, men døde under uklare omstendigheter.

Hans korrespondanse med ungdomsforelskelsen Minette Munck ligger til grunn for Jörn Donners *Kärlekens Ingenmansland* (2002).

## Bibliografi
* *Karin* (1865)
* *Dikter* (1869)

## Referanser
Jan Georg Iversen

:*Artikkelen er om syklisten Jan Georg Iversen (født 1956). Se annet sted for Pensjonistparti-politikeren [[Jan Georg Iversen (1938)]] fra [[Sandnes]]*

**Jan Georg Iversen** (født 2. mars 1956) er en tidligere toppsyklist fra Porsgrunn med norske mesterskap og OL-deltakelse på 4000 m forfølgelse banesykling, der han var internasjonalt hevende frem til 1981.  Han hadde et kort comeback i 1983. Senere var han trener for blant andre Monica Valen (2004), Linn Torp (2009) og Jon Roberto Mercado Slagsvold (2011-).

## Meritter
* NM i banesykling:  
** 4000 m individuell forfølgelse: Seier i 1976, 78, 79 og 80.
** Lagforølgelse: Seier i 1978 for Grenland Sykleklubb (med Harald Tiedemand Hansen, Jon Rangfred Hanssen og Asgeir Skarholt)
* Nordisk banesykling, junior:  Nr. 3 i 1974
* NM i landeveissykling
** Lagtempo, junior: Seier i 1972, 73 og 74 for Grenland Sykleklubb
** Landeveisritt, junior: Seier i 1973
** Lagtempo, senior: Seier i 1980 for Grenland Sykleklubb (med Dag Selander, Robert Langvik og Rolf Morgan Hansen)
* Sykling under Sommer-OL 1976:  Nr. 7 i 4000 m forfølgelse
* Tyrifjorden rundt: Seier i 1977
* VM i banesykling
** 1000 m individuelt: Nr. 19 i 1983 (hans debut med 1.08,70)

## Referanser


## Eksterne lenker
*
Matts Dreijer

**Matts Dreijer** (født 31. januar 1901 på Runö i Estland, død 15. april 1998 i Mariehamn) var en ålandsk landskapsarkeolog.

PÅ slutten av 1930-tallet fant Dreijer de eldste sporene av bosetninger på Åland, i Långbergsöda sør for Orrdalsklint i Saltvik. Funnet består av eldre kamkeramikk. I 1946 oppdaget Dreijer bronsealderboplassen Otterböle på Kökar. Den ble undersøkt i 1950 av Dreijer, Carl Fredrik Meinander og Bengt Schönbeck.

Diskusjonen om den finske bosettingen på Åland har i mange tilfeller blitt farget av språkpolitiske argumenter og regional separatisme. Dreijer har f. eks. i sin historiekonstruksjon plassert Birka på Åland, gjort Ålandsøyene danske og avfeiet alle teorier om og indisier på jernalderbefolkningens tilbakegang og finsk innflyttning.

## Bibliografi
* *Det åländska folkets historia, I* (1979)
* *Genom livets snårskog* (1984)

## Referanser


## Eksterne lenker
* 
* Ålandske forfattere
* Litteraturliste
Norges Varehandelshøyskole

**Norges Varehandelshøyskole** var en skole for handelsutdanning, etablert i Bærum i 1967 under navnet *Norsk Kjøpmannsinstitutt*. Instituttet ble opprettet i februar 1965, og startet undervisningen høsten 1967. Skolen ble i 2000 fusjonert inn i Handelshøyskolen BI; BI viderefører skolen som kursavdelingen *BI varehandel*. 

Skolen hadde inntil 1990 lokaler på Rykkinn, med Rykkinn senter som øvingsarena. Skolen tilbød et diplomkurs på høgskolenivå, et deltidsstudium i butikkledelse og et bredt spekter av ulike kurs for bransjen. Skolen utga også lærebøker, arrangerte konferanser, og drev med utredningsoppdrag.
## Referanser
Speil (andre betydninger)

**Speil** kan referere til:

* Speil, en reflekterende overflate som er jevn nok til å forme et speilbilde
* Speil, en flate på en speildør
* Speil (på båt), en flate på tvers av lengderetningen
** Akterspeil, den plane eller svakt konvekse flaten helt akter (bak) på et båt- eller skipsskrog
* ''Speil'' (film) Andrej Tarkovskij fra 1975
* Speil (data), en eksakt kopi av et datasett
«Stifinder»

**«Stifinder»** var et norsk seilskip av typen bark, som de siste årene var eid av rederiet S.O. Stray & Co i Kristiansand.

Skipet var på 1617 bruttotonn, og stod ferdig i 1894, bygd ved verftet Robert Duncan & Co i Glasgow. Skipets første navn var «Pass of Killiecrankie». Stray & Co. Kristiansand kjøpte skipet i 1915, og ga det navnet «Stifinder», etter at skipet i mellomtiden også hadde hatt navnene «Dyveke» og «Torrey». De eide båten fra 1915 til 1918, ført av skipsfører Gustav Langfeldt Birkeland, Vestre Moland. Stifinder ble senket av den tyske ubåten U-152 i Atlanterhavet som siste norske skip under første verdenskrig, 13. oktober 1918.

## Stifinders forlis
Stifinder befant seg 13.oktober 1918 syd for New Foundlandsbankene, på vei fra New York, USA til Fremantle, Australia, lastet med olje på fat. Skipet kastet bakk på varselssignal fra den tyske ubåten, ble bordret fra borde, og hele mannskapet kommandert i livbåtene. U-152 senket seilskipet med brannbomber. Den ene av skipets to livbåter ble etter kort tid plukket opp av US Coast Guard, mens den andre nådde etter mer enn tre ukers farefull seilas koralløya Turks Island (Turks- og Caicosøyene). Hele mannskapet overlevde forliset.

## Se også
* Norge under første verdenskrig

## Referanser


## Eksterne lenker
* DigitaltMuseum - Stifinder (1893)
* SV Stifinder (+1918) på wrecksite.eu (engelsk)
* NAVAL HISTORICAL CENTER – ''German submarine U-152'' (engelsk)
Kenneth Gustavsson (arkeolog)

**Kenneth Volter Erland Gustavsson** (født 31. august 1954 på Kökar på Åland) er en ålandsk arkeolog med Filosofisk doktorgrad fra 1998. 

Gustavsson var antikvar ved Ålands landskapsstyrelses musumsbyrå og ble i 2000 landsskapsarkivar. Doktoravhandlingen om keramikk fra bronsealdersbyen Otterböle på Kökar gir et nytt bilde av oldtidens kulturkontakter i Østersjøregionen, der innflytelser fra Polen er tydelig i de ålandske funnene. Gustavsson har også forsket på det middelalderske fransiskanerklostret på Kökar og publisert grunnleggende undersøkelser av det militære nærværet på Åland under første og andre verdenskrig. 

## Kilder
* Kenneth Gustavsson i Uppslagsverket Finland (webutgave, 2009) 

## Eksterne lenker
* Utdannelsessentralen ved Åbo Akademi
* Musumsbyrået. Om Otterböle
* Museibyrån. Om Kökar
Nevertheless (I’m in Love with You)

**«Nevertheless (I'm in Love With You)»**, også kjent som **«Nevertheless»**, er en amerikansk sang med melodi av Harry Ruby og tekst av Bert Kalmar. Sangen ble første gang utgitt i 1931 av Jack Denny med orkester på 78-platen Brunswick 6114. Siden ble den utgitt av Bing Crosby og Rudy Vallée samme år, og i 1950 av Paul Weston med orkester, The Mills Brothers, Ray Anthony med orkester og Ralph Flanagan med orkester.

## Innspillinger
Innspillingen med Paul Weston og orkester ble utgitt på 78-platen Columbia 38982. The Mills Brothers utga den på 78-platen Columbia 27253 og på singelen Columbia 9&nbsp;27253 i 1950.

Innspillingen med Ray Anthony og orkester ble utgitt på 78-platen Capitol 1190 og på singlen Capitol CL13397. Den andre siden var «Harbor Lights». Ralph Flanagan og orkesteret ga sangen ut på 78-platen RCA Victor 20-3904 og på singelen RCA Victor RCA 47-3904. B-siden var «The Red We Want Is the Red We've Got».

Sangen ble også framført av Fred Astaire, Vera-Ellen (dubbet av Anita Ellis) og Red Skelton. Fred Astaire og Vera-Ellen danset også til sangen i filmen *[[Tre små ord]] (*Three Little Words*).*

## Andre versjoner
*Count Basie
*Jimmy Dorsey and his orchestra
*Ruth Etting
*Dick Haymes
*Frankie Laine med Carl Fischer (Innspilt i desember 1947. Utgitt av Mercury Records med katalognummer 5301)
*Guy Lombardo
*Barry Manilow (2010)
*Dean Martin. Utgitt på LP-platen *Pretty Baby* (Capitol T&nbsp;849) i 1957
*The McGuire Sisters
*Liza Minnelli. Utgitt på LP-platen *Come Saturday Morning* (A&M SP&nbsp;4164) i februar 1969
*Anne Murray. Utgitt på LP-platen *Somebody's Waiting* (Capitol SOO&nbsp;12054) i april 1980
*Eve Graham and The New Seekers. Utgitt på singelen Polydor 2058-340 i 1971. Arrangør: Tommy Olwen. Produsent: Michael Lloyd
*Harry Nilsson. Utgitt på LP-platen *A Little Touch of Schmilsson in the Night* (RCA Victor APL1&nbsp;0097) i juli 1973
*Patti Page with Pete Rugolo and His Orchestra. Innspilt i Hollywood 7. mai 1956. Utgitt på LP-platen *In the Land of Hi-Fi* (EmArcy MG&nbsp;36074)
*Sid Philips and his Orchestra Refrain: Geraldine Farrar. Innspilt i London 25. september 1950. Utgitt på 78-platene His Master's Voice BD&nbsp;6077 og His Master's Voice A.L.&nbsp;3144 (sistnevnte i Norge).
*Johnnie Ray and the Billy Taylor Trio. Utgitt  på LP-platen *'Til Morning* (Columbia CS&nbsp;8034) i 1958
*Frank Sinatra (Axel Stordahl orch). Innspilt 9. oktober 1950 Utgitt på 78-platen Columbia 39044 samt på singlene Columbia 6-888 og Columbia 4-39044
*Hank Snow
*Kay Starr. Utgitt på LP-platen *I Cry by Night* (Capitol ST&nbsp;1681) i 1962
*Mel Tormé. Utgitt på LP-platen *Mel Tormé at the Red Hill* (Atlantic SD&nbsp;8066) i 1962
*Frankie Vaughan. Utgitt på singelen Columbia DB&nbsp;8354 i 1968

## Norske versjon
Tola og Terje Nilsen har skrevet norske tekster. Tolas versjon bærer tittelen «Allikevel». Nilsens versjon heter «Evig din».

### Innspillinger

## Listeplasseringer

## Referanser
Chang’an (andre betydninger)

**Chang'an** kan være:

*Den historiske kinesiske hovedstad Chang'an som nå er den moderne byen Xi'an (hver har egen artikkel),
*Bydistriktet Chang'an det distrikt i provinsen Shaanxi, som ovennevnte Chang'an ligger i,
*Bydistriktet Chang'an i byprefekturet Shijiazhuang i provinsen Hebei, i Folkerepublikken Kina.
Qiaodong (Shijiazhuang)

**Qiaodong** (kinesisk: 桥东区; pinyin: *Qiáodōng Qū*) er et byfylke i byprefekturet Shijiazhuang i provinsen Hebei i Folkerepublikken Kina. Det har et areal på 43,07 km² og teller 320.000 innbyggere (2003).

## Eksterne lenker
* Infoside
Lubei

**Lubei** (kinesisk: 路北区 ; pinyin : *Lùběi Qū* er et bydistrikt i byprefekturet Tangshan i provinsen Hebei i Folkerepublikken Kina. Det har et areal på 115,63 km² og teller 600.800 innbyggere (2002). Lubei er sentrum og sete for Tangshan.

## Administrative enheter
**Subdistrikter**:
*Qiaotun (乔屯街道), Wenhua-gaten (文化路街道), Diaoyuta (钓鱼台街道), Dongxincun (东新村街道), Gangyao (缸窑街道), Lufthavnsveien (机场路街道), Hebei.veien (河北路街道), Longdong (龙东街道), Dali (大里街道), Guangming (光明街道), Xiangyun (翔云道街道)

**Kommune:**
*  Guoyuan (果园乡)

### Teknologipark
Tangshan New Technology Development Zone (唐山市高新技术开发区)

## Referanser
Qian’an (Tangshan)

**Qian'an** (kinesisk: 迁安 ; pinyin : *Qiān'ān*) er et byfylke i byprefekturet Tangshan i provinsen Hebei i Folkerepublikken Kina. 

Befolkningen var på  innbyggere i 1999.

## Referanser


## Eksterne lenker

* Lokalregjeringens hjemmesider
Fuxing (Handan)

** Fuxing** (kinesisk: 复兴区; pinyin: *Fùxīng Qū*) er et bydistrikt i byprefekturet Handan i Hebei i Folkerepublikken Kina. 

Det har et areal på 37 km² og teller ca. 248&nbsp;000 innbyggere (2002).

## Eksterne lenker
* Lokalregjeringens hjemmesider
Anci

**Anci** (kinesisk: 安次区 ; pinyin: *Āncì Qū*) er et bydistrikt i byprefekturet Langfang i provinsen Hebei i Folkerepublikken Kina. Arealet er på 595 km² og innbyggertallet ca 350.000 innbyggere.

## Eksterne lenker
* Lokalregjeringens hjemmesider
Chang’an (Shijiazhuang)

**Chang'an** (kinesisk: 长安区; pinyin: *Cháng'ān Qū*) er et byfylke i byprefekturet Shijiazhuang i Hebei i Folkerepublikken Kina. Det har et areal på 110,24 km² og teller 410.000 innbyggere (2003).
Stifinner

:Stifinner er tittel på en guttebok av James Fenimore Cooper
:*Stifinner* var en grad i speiderbevegelsen
:se ev. «Stifinder», norsk seilskip, bark.  Krigsforlis under første verdenskrig.
Yuhua (Shijiazhuang)

**Yuhua** (kinesisk: 裕华区; pinyin: *Yùhuá Qū*) er et bydistrikt i byprefekturet Shijiazhuang i provinsen Hebei i Folkerepublikken Kina. Det har et areal på 101,45 km² og teller 400.000 innbyggere (2003).

## Eksterne lenker
* Infoside
Yuhua

**Yuhua** kan være:

*Bydistriktet Yuhua i byprefekturet Shijiazhuang i provinsen Hebei i Folkerepublikken Kina,
*Bydistriktet Yuhua i byprefekturet Changsha i provinsen Hunan i Kina.
Haigang

**Haigang** (kinesisk: 海港区 ; pinyin : *Hǎigǎng Qū*) er et bydistrikt i byprefekturet Qinhuangdao i provinsen Hebei i Folkerepublikken Kina. Det har et areal på 121 km² og teller ca. 510.000 innbyggere (2003).

Qinhuangdaos havn ligger i distriktet Haigang.

## Administrative enheter
Subdistrikter:
*Wenhua-gaten (文化路街道), Haibin-gaten (海滨路街道), Beihuan-gaten (北环路街道), Store Jianshe-avenyen (建设大街街道), Hedong (河东街道), Xigang-gaten (西港路街道), Yanshan-avenyen (燕山大街街道), Gangcheng-avenyen (港城大街街道), Donghuan-gaten (东环路街道), Baitaling (白塔岭街道), Zhujiang-gaten (珠江道街道)

Storkommuner:
*Donggang (东港镇), Haigang (海港镇), Xigang (西港镇), Haiyang (海阳镇), Beigang (北港镇)

## Referanser


## Eksterne lenker

* Lokalregjeringens hjemmesider
Piggrottefamilien

* Heteropsomyinae 
* Echimyinae 
* Dactylomyinae

**Piggrottefamilien** er en familie av gnagere som er utbredt i Mellom- og Sør-Amerika.

Mange av artene i familien har pigger eller stivt hår på kroppen, som tjener til beskyttelse.

Noen av de artene som hører til familien er, guira, panserrotte og rabudo.

## Eksterne lenker
*
Falklandsøyenes politiske system

**Falklandsøyenes politiske system** er de styrende myndigheter på Falklandsøyene.

Den høyeste myndighet innehas av den britiske monarken og utøves av guvernøren med råd og støtte fra et magistrat (*Executive Council*) og en lovgivende forsamling (Falklandsøyenes lovgivende forsamling). I tillegg ledes Falkland Islands Government av en direktør (*Cheif Executive*).

## Eksterne lenker
*
Dachang

**Dachang** (kinesisk: 大厂回族自治县 ; pinyin : *Dàchǎng huízú Zìzhìxiàn*) er et administrativt fylke for huikineserne i byprefekturet Langfang i Folkerepublikken Kina. 

Befolkningen var på  innbyggere i 1999.

## Administrative enheter
**Storkommuner**:
*Dachang (大厂镇), 
*Xiadian (夏垫镇), 
*Qigezhuang (祁各庄镇)

**Kommuner**:
*Shaofu (邵府乡), 
*Chenfu (陈府乡)

## Referanser


## Eksterne lenker
* Lokalregjeringens hjemmesider
Lubna Ahmad al-Hussein

**Lubna Ahmad al-Hussein** er en sudansk journalist og aktivist, som har skrevet ei bok om sin kamp mot Sudans sharia-lov. 

Hun fikk internasjonal oppmerksomhet i juli 2009, da hun ble stevnet for å gå med bukser. Saken ble en cause célèbre, der bl.a. Amnesty International uttrykte sin støtte. Da hun ble arrestert jobbet hun for United Nations Mission In Sudan (UNMIS), og var kjent for sin uttalte kritikk av Sudans regjering, og måten de behandler kvinner. 

## Referanser